Harkujärve kogukonnakirik

Harkujärve kogukonnakirik (varem Püha Esimärter Stefanose kirik, ka Harkujärve Stefanose kirik) on EELK kirik Harjumaal Harkujärve külas. Kiriku aadress on Kiriku tee 2, Harkujärve küla, Harjumaa. Ajalugu See ehitati 1994. aastal. Kiriku arhitekt oli Jaak Kuriks ja ehituse metseen Aino Järvesoo. Püha Esimärter Stefanose kirik kuulus alguses Eesti Karismaatilise Episkopaalkiriku Harkujärve Püha Esimärter Stefanose kogudusele (praegu Stefanose kogudus). 2012. aasta jaanuarist peab Stefanose kogudus teenistusi aadressil Koskla tänav 2. Mais 2014 koostati notariaalne ostu-müügileping MTÜ Harkujärve Kiriku Taastamise Seltsi ja Eesti Karismaatilise Episkopaalkiriku vahel ja sellega läks kirikuhoone Eesti Evangeelse Luterliku Kiriku käsutusse. 28. septembril 2014 kell 17.00 alanud jumalateenistusel pühitses EELK peapiiskop Andres Põder Harkujärve kogukonnakiriku. Harkujärve kogudus oli kuni 2018. aasta aprilli kirikukogu otsuseni sisuliselt Tallinna Peeteli koguduse tütarkogudus. Aprillis 2018 kinnitas EELK kirikukogu formeerunud koguduse Harkujärve koguduseks. Vaata ka Harkujärve kogudus Harkujärve Tallinna Peeteli kogudus Viited Välislingid MTÜ Harkujärve Kiriku Taastamise Seltsi koduleht Fotosid